ለህዝቡ ተጠቃሚነት መረጋገጥ የህወሓት የለውጥ ጉዞ ተጠናክሮ ይቀጥላል– ዶክተር ደብረጽዮን ገብረሚካኤል
የህዝባዊ ወያኔ ሓርነት ትግራይ /ህወሓት/ የለውጥ ጉዞ የክልሉን ህዝብ  ተጠቃሚነት የሚያረጋግጥ መሆኑን የክልሉ ምክትል ርዕሰ መስተዳደር ዶክተር ደብረጽዮን ገብረሚካኤል ገልጸዋል።የህወሓት የለውጥ ጉዞ ይበልጥ ተጠናክሮ እንደሚቀጥል ምክትል ርዕሰ-መስተዳደሩ በቅርቡ የሚጀመረውን 13ኛውን የህወሃት ድርጅታዊ ጉባኤና ወቅታዊ ጉዳዮችን አስመልክቶ ትላንት ማምሻውን በጽሕፈት ቤታቸው በሰጡት መግለጫ አመልክተዋል።የክልሉ ህዝብ በቅርቡ ያካሔደው ሰልፍ አርቆ አስተዋይነት የታየበትና ትክክለኛ ፍላጎቱን የገለጸበት መሆኑንም አስረድተዋል።ህወሃት ህገ-መንግስቱንና የፌዴራል ስርዓቱን ለመጠበቅ በሚደረገው ጥረት ውስጥ ግንባር ቀደም ሚናውን እንደሚወጣ ዶክተር ደብረጽዮን ተናግረዋል።በኢትዮ-ኤርትራ ስምምነት ዙሪያም የሁለቱን ሃገራት ተጠቃሚነት በሚያረጋግጥ መልኩ ተግባራዊ እንዲደረግ የህዝብ ለህዝብ ግንኙነቱ መጠናከር ላይ ድርጅቱ በትኩረት እንደሚሰራም ገልጸዋል። (ኢዜአ)